**ACTA DE LA SESSIO EXTRAORDINÀRIA I URGENT DEL PLE MUNICIPAL**

**NÚM.: 2015/3**

**DATA: 17 de febrer de 2015**

**HORA INICI: 9:01**

**HORA FINALITZACIO: 9:13**

**LLOC: AJUNTAMENT DE DELTEBRE**

**ASSISTENTS:**

**Alcalde-President:** Sr. José Emilio Bertomeu Rio.

**Regidors**: Sr. Gervasi Aspa Casanova, Sr. Rogelio Tomàs Bonet, Sr. Joan Alginet Aliau, Sra. Sònia Bertomeu Tomàs, Sr. Oscar Martin Bo, Sr. Jordi P. Torres Fabra, Sra. Susanna Gómez Castellà, Sra. Maria Salomé Bertomeu Mauri, Sra. Sònia Bertomeu Franch, Sr. Lluís Soler Panisello, Sra. Teresa Culvi Porres, Sr. Salvador Bertomeu Bertomeu, Sra. Carme Franch Rius i Sr. Tomàs Castells Fresquet

**Excusats:** Sr. Mingo Alcalà Sorribes i Sr. Joan Bertomeu Bertomeu

**Secretari acctal.:** Sr. David Torres Fabra.

**Interventora acctal.:** Sra. Lorena Navarro Vicente.

**ORDRE DEL DIA**

**1r.- APROVACIÓ, SI S’ESCAU, DE LA URGÈNCIA DE PLE**

Arribats al primer punt de l’ordre del dia, el primer que s’ha de fer és aprovar la urgència d’aquest ple i per a la qual es sotmet a votació la mateixa quedant aprovada per majoria absoluta amb onze vots a favor de José Emilio Bertomeu Rio (PSC-PM), Joan Alginet Aliau (PSC-PM), Sònia Bertomeu Franch (PSC-PM), Gervasi Aspa Casanova (ERC-AM), Rogelio Tomàs Bonet (ERC-AM), Oscar Martín Bo (ERC-AM),Sònia Bertomeu Tomàs (ERC-AM), Maria Salomé Bertomeu Mauri (ERC-AM), Susana Gómez Castellà (ERC-AM), Jordi Pau Torres Fabra (ERC-AM) i Tomàs Castells Fresquet (PPC), i quatre abstencions de Lluís Soler Panisello (CiU), Salvador Bertomeu Bertomeu (CiU), Tere Culvi Porres (CiU) i Carme Franch Rius (CiU).

**COMPTES I HISENDA**

**2N.- PROPOSTA DE RESPOSTA D'AL.LEGACIONS I APROVACIÓ DEFINITIVA PRESSUPOST I PLANTILLA 2015**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“El que subscriu, Rogelio Tomàs Bonet, regidor d’hisenda d’aquest Ajuntament, en ús de les facultats que la legislació vigent li concedeix, al Ple de la corporació INFORMA:

**ANTECEDENTS**

1. Ple Municipal en sessió extraordinària de data 20 de gener de 2015 aprovà inicialment el pressupost de l’exercici 2015 juntament amb la plantilla de personal funcionari i laboral, bases d’execució i la resta de documentació i annexos previstos al RDL 2/2007 de 5 de març, pel qual s’aprova el TRLRHL.

2. L’esmentat acord fou sotmès a informació pública mitjançant edicte publicat al BOPT número 20, de data 26 de gener de 2015.

3. Dins del termini reglamentari es van presentar al·legacions per part de la Sra. Gina Casanova Mulet en representació de la CUP.

4. El contingut de les al·legacions presentades per la CUP és el següent:

**“CLASSIFICACIÓ ECONÒMICA D’INGRESSOS**

**Capítol 1: Impostos directes**

**Article 11- Concepte 113- IMPOSTOS SOBRE BÉNS IMMOBLES DE NATURALESA URBANA:**

Actualment existeixen diferents possibilitats que, en relació a I'IBI, ofereix la legislació estatal (Reial decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals i Reial Decret Legislatiu 1/2004, pel qual s'aprova el text refós de la Llei del Cadastre Immobiliari) per tal que les Ordenances Fiscals de Deltebre siguin molt més sensibles a les necessitats dels seus ciutadans tal i com ha passat en altres municipis del nostre país.

L'Estat permet escollir als municipis entre diferents tipus de gravamen, l'Ajuntament de Deltebre ha optat per aplicar-ne uns que no tenen en compte el poder adquisitiu de les famílies i que, pel seu elevat percentatge, poden suposar importants dificultats per a aquelles famílies en una situació més delicada.

Davant d'aquesta situació i al igual que a les al·legacions presentades l’any 2014, proposem vincular el dret a bonificació, tot establint de forma consensuada uns barems progressius en funció de la renda familiar tal i com han fet altres ajuntaments.

El municipi també pot establir altres bonificacions (habitatge de protecció oficial, famílies nombroses, etc, etc) que ja vam al·legar l’any passat i no se’ns va fer cas, aquest any no sabem si per ser any electoral.....si ha adoptat el Ple de l’ajuntament.

Creiem que aquestes bonificacions i d’altres mesures com exigir recàrrecs als immobles d’ús residencial desocupats de forma permanent poden repercutir amb un impost de l’IBI més progressiu.

**Capítol 3: Taxes, preus públics i altres ingressos**

**Article 35- Concepte 350- Subconcepte 350.00: CONTRIBUCIONS ESPECIALS PER A L’EXECUCIÓ D’OBRES RIUMAR:**

Com que es tracta d’una xifra molt important de diners a la qual han de fer front els propietaris afectats per l’execució d’obres, proposem que en tot cas aquestes obres siguin per una necessitat real dels veïns i veïnes afectades i no per l’interès de tercers i al mateix temps que s’aconsegueixi un consens amb els propietaris afectats.

**CLASSIFICACIÓ ECONÒMICA DE DESPESA**

**Capítol 2: Despeses corrents en béns i serveis**

**Article 20- Concepte 206- Subconcepte 206.00: ARRENDAMENTS D’EQUIPS PER A PROCESSOS D’INFORMACIÓ:**

Trobem del tot exagerada i sense justificació que aquesta partida s’hagi doblat respecte als pressupostos del 2014.

**Article 22- Concepte 221- Subconcepte 221.99: ACCIÓ SOCIAL-CENTRE OBERT:**

Els Centres Oberts són serveis preventius per a la Infància, i en el context actual, trobem un augment considerable d'infants en situació de risc d'exclusió social, les polítiques socials són les importants alhora de realitzar uns pressupostos. Aquest recurs presenta el mateix pressupost de I'any anterior, les polítiques orientades a la infància són ara més que mai un factor central per al benestar de les persones i per al seu futur desenvolupament, invertir en temps, educació, estima i atenció als nostres xiquets i xiquetes es invertir en futur. Per aquesta raó i d'acord amb el context social que ens trobem veiem necessari augmentar aquesta partida.

**Article 22- Concepte 226- Subconcepte 226.01: ÒRGANS DE GOVERN, PROTOCOL I DESPESES DE REPRESENTACIÓ:**

La quantitat és la mateixa que es va pressupostar l’any passat encara sabent que no va ser suficient i aquestes partides van necessitar més capital. Aquestes despeses en protocol i despeses de representació són excessivament altes i del tot innecessàries.

**Article 22- Concepte 226- Subconcepte 226.99: MEDI AMBIENT:**

Aquesta partida no ha variat respecte a l’any anterior, essent un dels punts claus per al desenvolupament del territori a causa de la importància natural i paisatgística del nostre municipi. Recordem, de la mateixa manera que vam fer l’any passat, que el Delta és reconegut Reserva de la Biosfera. Per tant veiem necessari un augment.

**Article 22- Concepte 226- Subconcepte 226.99: ACCIÓ SOCIAL:**

Igual que l’any anterior, aquesta partida no ha variat respecte al 2014, continuem reivindicant I'importància del benestar social de les famílies del nostre municipi per la situació econòmica i social que els veïns i veïnes de Deltebre estan sofrint. Per aquest motiu veiem necessari que aquesta partida s’eleve d'acord amb la realitat social de la població.

**Article 22- Concepte 226- Subconcepte 226.99: FESTES MAJORS I FESTES SEGREGACIÓ:**

Aquesta despesa no està adaptada a l’actual context social i econòmic que estem vivint la ciutadania de Deltebre. Veiem necessari incrementar la Cultura Popular i alhora fomentar la participació ciutadana i de les associacions per així reduir la despesa.

**Article 22- Concepte 226- Subconcepte 226.99: C O M E R Ç :**

Igual que l’any anterior, aquesta partida no ha variat, és més, és inferior a l’import que es va destinar al 2013. Creiem convenient donar suport al petit comerç local, per impulsar el consum de proximitat i dinamitzar l’economia local, per aquest motiu creiem necessari una major implicació de recursos.

**Article 22- Concepte 227- Subconcepte 227: TREBALLS REALITZATS PER ALTRES EMPRESES I PROFESSIONALS:**

Des de la CUP considerem totalment desproporcionada la partida i apostem per la municipalització dels treballs i serveis que la ciutadania paga amb els seus impostos.

**Article 23- Concepte 230 i 231- Subconcepte 230.00 i 231.00: DIETES ALLOTJAMENTS ÒRGANS DE GOVERN I DESPLAÇAMENTS:**

Les condicions laborals dels habitants del nostre municipi i la tendència generalitzada a baixar sous, perdre drets laborals, a més dels esforços adicionals que se'ns demana sempre a la ciutadania, pujant els impostos i els subministraments bàsics, observem que els representants polítics del nostre municipi viuen aliens a aquestes realitats tal i com queda plasmat mantenint el pressupost en una i inclús incrementant-lo en l’altra. Demanem que s'anul.lin aquests privilegis en context de crisi.

**Capítol 4: Transferències corrents**

**Article 47- Concepte 479- Subconcepte 479.00: EMPRESES PRIVADES:**

Des de la CUP apostem per la municipalització dels serveis públics, creiem necessari anul.lar la gestió privada amb diners públics, per així reduir despeses.

**Capítol 4: A famílies i institucions sense fins de lucre**

**Article 48- Concepte 480- Subconcepte 480.00: ATENCIONS DE SERVEIS SOCIALS:**

Aquest concepte no s'ha vist incrementat respecte a l’any anterior. Continuem exigint un increment en les partides socials, per tal de fomentar un benestar social i nous recursos per poder donar suport a les famílies del nostre municipi que es veuen afectades en aquest context de crisi económica.

**Article 48- Concepte 480- Subconcepte 480.00: APORTACIONS ENSENYAMENT PREESCOLAR I PRIMÀRIA I ENSENYAMENT SECUNDARI:**

Les retallades en educació afecten directament la qualitat educativa i desde l’ajuntament de Deltebre s’ha de donar el màxim suport econòmic a l’educació, per tant creiem insuficient el mantenir les partides i veiem necessari un increment de les mateixes.

**Article 48- Concepte 481- Subconcepte 481.00: PREMIS I BEQUES:**

Per fomentar les inquietuts del jovent en la cultura i I'educació, veiem necessari incrementar la partida d'aquests conceptes, per treballar la consciència de la població més jove, oferir noves possibilitats i oportunitats per accedir al coneixement i la cultura a I'abast de tothom.

**ANNEX 1**

MENCIÓ A PART MEREIX LA NO EXISTÈNCIA DE CAP PARTIDA DESTINADA A SUBVENCIONAR A LES PERSONES AFECTADES PER PROCESSOS D’EXECUCIÓ HIPOTECÀRIA I DACIÓ DE L’IMMOBLE EN PAGAMENT DEL DEUTE HIPOTECARI D’HABITATGES DE RESIDÈNCIA ÚNICA I QUE RESULTEN OBLIGADES AL PAGAMENT DE LA PLUSVÀLUA. L’ANY PASSAT, DAVANT LA MATEIXA PETICIÓ, ES VA LAMENTAR LA IMPOSSIBILITAT DE PORTAR-HO A TERME JA QUE EL PRESSUPOST MUNICIPAL PER A L’EXERCICI DE 2014 NO CONTENIA CAP PARTIDA PER A AQUESTES SUBVENCIONS, PERÒ QUE ES PODIA INCLOURE EN EL PRESSUPOST PER AL PROPER EXERCICI DE 2015, I QUE PER PORTAR-HO A TERME, JA S’ESTAVA TREBALLANT EN LA SEVA REDACCIÓ. VEIEM QUE NO HAN COMPLIT LA SEVA PARAULA. DESDE LA CUP DELTEBRE CREIEM MOLT NECESSÀRIA LA CREACIÓ D’UNA PARTIDA DESTINADA A AJUDAR ELS VEÏNS I VEÏNES DE DELTEBRE AFECTADES PER LES EXECUCIONS HIPOTERCÀRIES.

**ANNEX 2**

DESDE LA CUP DELTEBRE SOM CONCIENTS DE LA REALITAT DEL TOTAL DEL PRESSUPOST. QUAN DEMANEM QUE S’INCREMENTEN LES PARTIDES RESSENYADES EN AQUESTES AL·LEGACIONS NO DEMANEM QUE S’INCREMENTE EL TOTAL DEL PRESSUPOST, SINO QUE HI HAGI UNA REDISTRIBUCIÓ I UN TRACTAMENT DIFERENT DE LES DESPESES: FESTES MAJORS I DE SEGREGACIÓ I REMUNICIPALITZACIÓ DELS SERVEIS PÚBLICS ENTRE D’ALTRES ARTICLES AL·LEGATS.”

**FONAMENTS DE DRET**

Articles 162 a 171 del Reial Decret Legislatiu 2/2004, de 5 de març, pel qual s’aprova el Text refós de la Llei reguladora de les hisendes locals; els articles 2 a 23 del RD 500/90 i els articles 3, 19.3 i 22 del RDL 2/2007, de 28 de desembre, pel qual s’aprova el Text refós de la Llei general d’estabilitat pressupostària (TRLGEP).

Atès l’informe redactat pel secretari acctal. i la interventora acctal. que consta a l’expedient.

Per tot l’esmentat anteriorment, PROPOSO al Ple Municipal que adopti els següents acords:

1. Desestimar les al·legacions presentades per la senyora Gina Casanova Mulet, en nom i representació de la CUP.

2. Aprovar definitivament el pressupost i plantilla per a l’exercici 2015, procedint a realitzar la publicació definitiva, entrant en vigor quan s’hagi complert el que disposen l’article 112.3 de la Llei 7/85 de 2 d’abril, reguladora de les bases de règim local, i l’article 169 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals.

La corporació, no obstant això, acordarà el que cregui pertinent.

Deltebre, 13 de febrer de 2015. **El regidor d’hisenda, Rogelio Tomàs Bonet”.**

Finalitzada la lectura, per part del Sr. alcalde se li dona la paraula al Sr., Tomàs Castells Fresquet i diu que el posicionament del seu grup serà a favor de la proposta.

Intervé el Sr. Lluís Soler del grup de CiU i diu que el posicionament del seu grup serà d’abstenció de la proposta.

Intervé el Sr. Joan Alginet del PSC-PM i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb onze vots a favor de José Emilio Bertomeu Rio (PSC-PM), Joan Alginet Aliau (PSC-PM), Sònia Bertomeu Franch (PSC-PM), Gervasi Aspa Casanova (ERC-AM), Rogelio Tomàs Bonet (ERC-AM), Oscar Martín Bo (ERC-AM), Sònia Bertomeu Tomàs (ERC-AM), Maria Salomé Bertomeu Mauri (ERC-AM), Susana Gómez Castellà (ERC-AM), Jordi Pau Torres Fabra (ERC-AM) i Tomàs Castells Fresquet (PPC), i quatre vots d’abstenció de Lluís Soler Panisello (CiU), Salvador Bertomeu Bertomeu (CiU), Tere Culvi Porres (CiU) i Carme Franch Rius (CiU), per tant resta expedit el tràmit adient sent facultat el Sr. alcalde per a dur-ho a terme i per portar a efecte el que calgui per a l’execució d’aquest acord.

**3R.- PROPOSTA ZONIFICACIÓ PER A PREINSCRIPCIÓ P-3 CURS 2015-2016.**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“El qui subscriu, Joan Alginet Aliau, com a regidor delegat de l’Àrea d’Educació de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

L’any 2007, la comunitat escolar de Deltebre, degut a la singularitat del seu municipi (d’una banda, l’amplia extensió del casc urbà i d’altra banda, el lloc de residència d’alguns alumnes ubicat a la urbanització Riumar, situada a 10 Km del cas urbà), decideix canviar el procés de preinscripció i matriculació de P3, adoptant un nou model anomenat: “ Zonificació Escolar Itinerant”, és a dir, els alumnes de P3 seran assignats en els diferents centres del municipi en funció d’una sèrie de paràmetres, on els criteris que prevalen són el fet de tenir un germà al centre o el la proximitat del domicili a l’àrea de la zona on es troba l’escola on s’ha fet la preinscripció. La comunitat escolar creu que aquest model de zonificació itinerant és el més adequat per al municipi, ja que permet assignar de manera més justa una plaça escolar.

Aquest nou model, aprovat pel Consell Escolar Municipal i pel Departament d’Educació, com que és itinerant, s’ha de revisar cada curs, en funció de número de preinscripcions previstes, segons els cens municipal.

És per aquest motiu que es presenta la proposta per al proper curs 2015- 2016, per a què sigui aprovada pel Ple Municipal i posteriorment presentada al Departament d’Educació, que és qui ha d’autoritzar que la preinscripció per al proper curs es pugui fer segons aquesta proposta que ara es presenta.

Aquest any hi ha un total de 110 nens/es empadronades al nostre municipi i 3 d’aquests nens/es ja no resideixen al municipi; per tant, disposem de 107 alumnes al padró amb data de naixement de l’any 2012 i que enguany han de cursar P-3.

Aquest curs 2015-2016, el municipi està dividit en tres zones:

* ZONA 1: ESCOLA RIUMAR: anirà de la zona de Cooperatives de Vivendes fins als carrers Terol – Ampolla - Balmes. Durant el període escolar 2015-16 la línia serà de 24 alumnes.
* ZONA 2: ESCOLA SANT MIQUEL: anirà des dels carrers Terol – Ampolla - Balmes fins als carrers Girona – Pau Casals – Jaume I El Conqueridor. L’escola té assignades dues línies i durant el període escolar 2015-16 les línies seran de 22 alumnes cadascuna.
* ZONA 3: ESCOLA L’ASSUMPCIÓ: anirà des del carrers Girona – Pau Casals – Jaume I El Conqueridor fins al carrer Aldover, inclosa la urbanització Riumar. L’escola té assignades dues línies i durant el període escolar 2015-16 les línies seran de 19 i 20 alumnes cadascuna.

Per tot l’esmentat anteriorment, al ple de la Corporació PROPOSO adopti els següents ACORDS:

1r.- Aprovar la proposta de zonificació per a la preinscripció P-3 per al curs escolar 2015/2016 d’acord amb el plànol que s’adjunta com a annex a la proposta.

2n.- Que es presenti la proposta al Departament d’Educació de la Generalitat de Catalunya, als efectes d’autoritzar que la preinscripció per al proper curs 2015/2016 es pugui fer d’acord amb la mateixa.

3r.- Traslladar el present acord al departament d’ensenyament per al seu coneixement i efectes oportuns.

La Corporació, no obstant això, acordarà el que estimi adient.

Deltebre, 16 de febrer de 2015. Joan Alginet Aliau”.

Finalitzada la lectura, per part del Sr. alcalde se li dona la paraula al Sr., Tomàs Castells Fresquet i diu que el posicionament del seu grup serà a favor de la proposta.

Intervé el Sr. Lluís Soler del grup de CiU i diu que el posicionament del seu grup serà d’abstenció de la proposta.

Intervé el Sr. Joan Alginet del PSC-PM i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb onze vots a favor de José Emilio Bertomeu Rio (PSC-PM), Joan Alginet Aliau (PSC-PM), Sònia Bertomeu Franch (PSC-PM), Gervasi Aspa Casanova (ERC-AM), Rogelio Tomàs Bonet (ERC-AM), Oscar Martín Bo (ERC-AM), Sònia Bertomeu Tomàs (ERC-AM), Maria Salomé Bertomeu Mauri (ERC-AM), Susana Gómez Castellà (ERC-AM), Jordi Pau Torres Fabra (ERC-AM) i Tomàs Castells Fresquet (PPC), i quatre abstencions de Lluís Soler Panisello (CiU), Salvador Bertomeu Bertomeu (CiU), Tere Culvi Porres (CiU) i Carme Franch Rius (CiU), per tant resta expedit el tràmit adient sent facultat el Sr. alcalde per a dur-ho a terme i per portar a efecte el que calgui per a l’execució d’aquest acord.

No havent més assumptes per a tractar, el Sr. Alcalde aixeca la sessió, de la qual, com a secretari acctal. estenc aquesta acta que inclou totes les manifestacions i posicionaments que s’han produït en la sessió plenària i que es poden reproduir amb l’àudio d’enregistrament de la mateixa i que es farà arribar amb suport informàtic als regidors/es si així ho requereixen.

L’Alcalde, El secretari acctal.,

José Emilio Bertomeu Rio David Torres Fabra